**Պատմություն**


**17-րդ շաբաթ**

**1-ից- 4-րդ հարթակներ**

**Նախորդ դասին սովորեցինք՝**

* Թուրքիայում ապրող հայերը ճնշվում էին թուրքական պաշտոնյաների կողմից։
* Հայերը վճարում էին ծանր հարկեր,նրանց թալանում,կողոպտում էին,նրանք իրավունքներ չունեին և անպաշտպան էին։
* Հայերին պաշտպանում էին հայ ֆիդայիները։
* Անդրանիկ փաշան՝ Անդրանիկ Օզանյան,նշանավոր ֆիդայիներից էր։
* Նրա անունից անգամ թուրքերը սարսափում էին։
* Անդրանիկն իր 30 զինվորների հետ գնում է Առաքելոց վանք։
* Թուրքերը շրջապատում են Առաքելոց վանքը մոտ 6000 զինվորներով։
* Թշնամին մոտ մեկ ամիս անընդհատ գրոհում է,բայց վանքը գրավել չի կարողանում։
* Առատ ձյուն էր եկել։ Անդրանիկի ջոկատը գիշերը, փաթաթվելով սպիտակ սավաններով,աննկատ հեռացան վանքից։
* ․ուրքերին չհաջողվեց այս ահգամ ևս բռնել Անդրանիկին։
* Հայ ժողովուրդը երբեք չի մոռանում հերոս Անդրանիկին և մյուս բոլոր ֆիդայիներին։

**Հայրենիքը մեր սրտում է**

Այսպես է մտածում ամեն հայրենասեր մարդ։ Այդպես էր մտածում և հերոս **Ռոբերտ Աբաջյանը։** Ռոբերտը շատ էր սիրում իր ընտանիքը, իր ընկերներին։ Նա ընդհամենը 19 տարեկան էր և ծառայում էր հայկական բանակում։ Նա պաշտպանում էր Հայաստանի սահմանները թուրք ադրբեջանցիներից։

Երբ սկսվեց ապրիլյան չորսօրյա պատերազմը, նա իր ընկերոջ հետ կռվում էր տասնյակ թու րքերի հետ։ Պատերազմի առաջին օրը նրանք անդադար կռվեցին միչև ուշ գիշեր։ Պատերազմի երկրորդ օրը՝ կռիվը շարունակվեց նույն ուժգնությամբ։ Հանկարծ Ռոբերտը տեսավ, որ ընկերը ծանր վիրավորվել է։ Նա ինքն էլ էր վիրավոր, սակայն շտապեց ընկերոջը փրկել։

Նա մի կերպ սողալով ընկերոջը տարավ ապահով վայր, իսկ ինքը վերադարձավ։ Թուրքերը մոտենում էին, կարծելով, որ Ռոբերտին գերի կվերցնեն։ Հանկարծ պայթեց նռնակը։ Շատերը զոհվեցին։ Զոհվեց և Ռոբերտը՝ փրկելով իր ընկերներին։ Նրա հերոսության մասին գրեցին, ցուցադրեցին աշխարհի շատ երկրներում։

Ռոբերտ Աբաջյանը՝ Կյաժը, գիտակցաբար նահատակվեց հանուն Հայրենիքի։ «Մահ չիմացյալ, մահ է։ Մահ իմացյալ՝ անմահություն»։ Հայրենիքը երբեք չի մոռանա իր հերոսներին։

**Հարցեր և առաջադրանքներ**

* Պատմիր պատմությունը քո խոսքերով։

**Պատմություն**

**17-րդ շաբաթ**

**5-րդից 8րդ կրթական հարթակներ**

**Նախորդ դասին սովորեցինք**

* Զաքարյանների իշխանությունը թուլացավ, մոնղոլական արշավանքների ժամանակ։
* Մոնղոլներից հետո Հայաստան ներխուժեցին օսմանցի թուրքերն ու պարսիկները։
* Հայկական ինքնուրույն իշխանություն պահպանվել էր միայն Սյունիքում և Արցախում։
* 1453թ-ին Օսմանցի թուրքերը զավթեցին Կոստանդնուպոլիսը և կործանեցին Բյուզանդիան։ Հայաստանի շուրջ ձևավորվեցին ագրեսիվ մահմեդական պետություններ, իսկ զորեղ Քրիստոնյա երկիր արդեն չկար։
* 18րդ դարից դեպի Կովկաս սկսեց ծավալվել Ռուսաստանը։ Ակնկալելով, որ Ռուսաստանը կօգնի ազատվել մահմեդականներից՝ հայերը ապստամբություններ բարձրացրին Արցախում և Սյունիքում։
* 1827-28թթ-ին Հայաստանի արևելյան մասը միացավ Ռուսաստանին։
* 1914-ին սկսվեց առաջին համաշխարհային պատերազմը։ Օգտվելով առիթից՝ Թուրքիան իրականացրեց Քրիստոնյա հայերի բնաջնջման ծրագիր՝ Հայոց Մեծ Եղեռնը։
* **Պատմություն – Հայոց Մեծ Եղեռնից մինչև Մայիսյան հերոսամարտերը։**



A large crowd of people standing in a grassy area

Description automatically generated with low confidence

20րդ դարի սկզբին հայ ժողովրդի զգալի մասը շարունակում էր ապրել Օսմանյան Թուրքիայի տիրապետության տակ, իսկ մի հատվածը Կովկասում գտնվում էր Ռուսական կայսյության տիրապետության ներքո։ Ինչպես նշել էինք, 19րդ դարի սկզբին ռուսները մեր հայրենիքի մի հատվածը՝ Լոռին, Արցախը, Սյունիքը, Արարատյան դաշտն ազատել էին Պարսկաստանից և համեմատաբար ավելի տանելի պայմաններ ստեղծել Կովկասում հայ ժողովրդի ապրելու համար։

1914թ-ին սկսվեց Առաջին Համաշխարհային պատերազմը։ Օսմանյան Թուրքիայի երիտուրք կոչվող ղեկավարները պատերազմի պայմաններում ծրագրեցին հրեշավոր հանցագործություն։ 1915թ-ին և հաջորդ տարիների ընթացքում նրանք ծրագրված կերպով սպանեցին և իրենց պատմական հողերից արմատախիլ արեցին Օսմանյան կայսրության տարածքում ապրող հայերին։ Զոհերի ընդհանուր թիվը գնահատվում է մոտ մեկ և կես միլիոն։

1915թ-ի ապրիլի 24-ին նրանք ձերբակալեցին հայ մտավորականներին` գրողների, երաժիշտների, հոգևորականների, բժիշկների։ Նրանց թվում էին երաժշտական և հոգևորական Կոմիտասը, բանաստեղծ Սիամանթոն, հոգևորական Գրիգորիս Բալաքյանը (ամերիկահայ գրող Պիտեր Բալաքյանի ազգականն է) և շատ ուրիշ հայ մտավորականներ և համայնքային ղեկավարներ։

A picture containing clothing, human face, person, person

Description automatically generatedՋարդի ընթացքում հայերին այնուհանդերձ հաջողվեց մի քանի դեպքերում կազմակերպվել և հերոսական դիմադրություն ցույց տալ թուրք մարդասպաններին։ Հատկապես հաջող ընթացավ դիմադրությունը Մուսա լեռան լանջերին, որտեղ 1915-ի օգոստոս-սեպտեմբեր ամիսներին տարածքի հազարավոր հայեր թուրքերին դիմադրեցին այնքան ժամանակ մինչև որ մոտեցան և հայերին դեպի Եգիպտոս փոխադրեցին ֆրանսիական ռազմանավերը։

1915-ի ապրիլի 19-ից մինչև մայիսի 6-ը գերակշիռ թուրքական բանակի դեմ դիմադրություն կազմակերպեցին Վանի հայերը՝ մինչև այստեղ հասան ցարական բանակի զինվորներն ու հայ կամավորները։ Հերոսական դիմադրություններ եղան Մուշում, Սասունում, Շապին-Գարահիսարում, Ուրֆայում։

A person in a military uniform

Description automatically generated with medium confidence1917թ-ին Թուրքիան պատերազմում արդեն ջախջախված և պարտված պետություն էր։ Ցարական բանակի զինվորներն ու հայ կամավորները հասել էին պատմական Բիթլիս և Տրապիզոն, Ռուսաստանում քննարկում էին Ստամբուլ քաղաքը Թուրքիայից գրավելու ծրագիրը։ Սակայն 1917թ-ին Ռուսաստանում եղավ հեղափոխություն։ Ցարը գահից հրաժարվեց, Ռուսական կայսրությունը դադարեց գոյություն ունենալ։ Այս պայմաններում ռուսական բանակի զինվորները հեռացան թուրքերից արդեն գրաված հայկական հողերից և հայերը մենակ մնացին Օսմանյան Թուրքիայի դեմ։ Թուրքերը, օգտվելով առիթից, նորից հարձակման անցավ, 1918թ-ի փետրվարին հետ գրավեցին Էրզրում կարևոր քաղաքը, ապա Կարսը և, մտնելով Կովկաս, սկսեցին մոտենալ Երևանին, հյուսիսում նաև Ապարանին։ 1918թ-ի մայիսին, չնայած բարդագույն պայմաններին, հայ ժողովուրդը հերոսական կռիվներ վարեց օսմանցիների դեմ։ Սարդարապատում՝ Երևանից մոտ 45 կմ (33 մղոն) հեռավորության վրա հայերը ջախջախեցին թուրքերին։ Այս ճակատամարտի հրամանատարն էր գեներալ Մովսես Սիլիկյանը։

Նրա շտաբը Էջմիածին քաղաքում էր։ Իսկ տեղում մարտը կառավարում էր արցախցի հերոս զինվորական Դանիել Բեկ Փիրումյանը։ Նրա հորեղբոր տղան՝ (cousin) Պողոս Բեկ Փիրումյանը, ղեկավարել է 5րդ գունդը, որը հայտնի էր որպես Մահապարտների կամ Արցախցիների գունդ։ Այս ստորաբաժանումը, ինչպես նաև զեյթունցիների կամավորական խումբը, վանեցիների գունդը կարևոր դեր են ունեցել ճակատամարտում։ Մայիսի 29-ի դրությամբ թուրքական բանակը փախել է Սարդարապատից։ Շարունակելով A picture containing outdoor, cloud, sky, ruins

Description automatically generatedառաջխաղացումը հայկական ուժերն ազատել են Թալին քաղաքը։

Ապարանում մայիսի 30-ին հայկական ուժերը հմուտ զինվորական Դրոյի հրամանատարությամբ հաղթել են թուրքերին։ Այստեղ կարևոր դեր է նաև ունեցել Կոտայքից Արսեն Տեր Պողոսյանը, որը նաև հունական բանակի գնդապետ էր։

Հայկական ուժերի հերոսական պայքարի շնորհիվ թուրքերը չկարողացան մտնել Արարատյան դաշտ։ Մայիսի 28-ին Հայաստանը հռչակվեց անկախ Հանրապետություն։

**Ապարանի հերոսամարտի հուշահամալիրը**

**Հարցեր և առաջադրանքներ:**

* Ե՞րբ է տեղի ունեցել Հայոց Ցեղասպանությունը և որքա՚՞ն հայեր են զոհվել։
* Օսմանյան կայսրության տարածքում որտե՞ղ հայերը կազմակերպեցին ինքնապաշտպանական կռիվներ։
* Ի՞նչ տեղի ունեցավ 1917թ-ին և ի՞նչպես այդ իրադարձությունն անդրադարձավ հայերի վրա։
* Ի՞նչ սովորեցիր մայիսյան հերոսամարտերի մասին։
* Ո՞վ էր գեներալ Սիլիկյանն ու որտե՞ղ էր նրա շտաբը։
* Ովքե՞ր էին Դանիել և Պողոս Փիրումյանները։

**Հանձնարարություն**

* Տանը տետրակում գրիր թե ի՞նչ սովորեցիր Օսմանյան կայսրությունում ցեղասպանության ժամանակ հայերի վարած ինքնապաշտպանական կռիվների մասին։՚
* Տետրակումդ գրիր Սարդարապատի և Ապարանի հերոսամարտերի հերոսների անունները։